ພວກປະທ້ວງ ເພື່ອປະຊາທິປະໄຕ 12 ຄົນ ຖືກຕຳຫລວດຮົງກົງ ຈັບກຸມໄວ້ 
ມັນ​ເປັນຄັ້ງທຳ​ອິດ ທີ່​ມີ​ການ​ເຕົ້າ​ໂຮ​ມຊຸມນຸມ​ກັນ​ ທີ່​ໃຫຍ່​ພໍ​ສົມຄວນ ນັບ​ຕັ້ງ​ແຕ່ ຄ້າຍ​ປະທ້ວງ ​ໄດ້​ຖືກ​ຍົກຍ້າຍ​ອອກ​ໄປ ​ເທື່ອ​ສຸດ​ທ້າຍ ​ເມື່ອ​ວັນ​ທີ 15 ທັນວາ​ນັ້ນ.
ເຈົ້າໜ້າທີ່ຕຳຫລວດຮົງກົງ ໄດ້ຈັບກຸມ ພວກປະທ້ວງຈຳນວນ 12 ຄົນ ໃນຂະນະທີ່ການເດີນຂະບວນປະທ້ວງ ເພື່ອປະຊາ ທິປະໄຕ ໄດ້ກັບຄືນມາອີກ ໃນບໍລິເວນຄຸ້ມ Mong Kok ທີ່ ເຄີຍຖືກຍຶດຄອງມາແລ້ວ ຫຼາຍ ກວ່າສອງເດືອນນັ້ນ ຕຳຫລວດກ່າວໃນວັນພະຫັດມື້ນີ້ ວ່າ ພວກເຂົາເຈົ້າ ໄດ້ໃຊ້ ສະເປໝາກເພັດ ແລະ ໄມ້ຄ້ອນ ໃນການປະກັນຂ້າມຄືນ ແລະໄດ້ຈັບກຸມ ພວກເດີນຂະບວນປະທ້ວງຈຳນວນໜຶ່ງ ໃນ ຂໍ້ກ່າວຫາຕ່າງໆ ທີ່ມີທັງຈາກການທຳຮ້າຍຮ່າງກາຍ ເຈົ້າໜ້າທີ່ ຕຳຫລວດ ຫາ ການທີ່ບໍ່ມີບັດປະຈຳໂຕມາຢັ້ງຢື້ນຕົນເອງ ມັນເປັນຄັ້ງທຳອິດທີ່ມີການເຕົ້າໂຮມຊຸມນຸມກັນທີ່ໃຫຍ່ພໍສົມຄວນ ນັບຕັ້ງແຕ່ ຄ້າຍປະທ້ວງ ໄດ້ຖືກຍົກຍ້າຍອອກໄປເທື່ອສຸດທ້າຍ ເມື່ອວັນທີ 15 ທັນວານັ້ນ ຢູ່ຈຸດສຸດຍອດຂອງການປະທ້ວງ ທີ່ເອີ້ນກັນວ່າ ຂະບວນການເຄື່ອນໄຫວປະທ້ວງເພື່ອ ເຂົ້າຍຶດຄອງ ໄດ້ດຶງດູດເອົາພວກເດີນຂະບວນປະທ້ວງຫຼາຍ ພັນຄົນ ຊຶ່ງກາຍເປັນຄວາມ ທ້າທາຍ ຕໍ່ ການປົກຄອງ ຂອງປັກກິ່ງ ໃນຮົງກົງທີ່ບໍ່ເຄີຍມີມາກ່ອນ ພວກປະທ້ວງຢາກໃຫ້ປັກກິ່ງ ອະນຸຍາດໃຫ້ມີການເລືອກຕັ້ງ ເອົາຜູ້ນຳຮົງກົງ ຢ່າງເປັນ ປະຊາທິປະໄຕທີ່ຄົບຖ້ວນ ໃນປີ 2017 ຈີນ ໄດ້ກ່າວວ່າ ບັນດາຜູ້ສະມັກເປັນຜູ້ບໍລິຫານ ຮົງກົງນັ້ນ ຕ້ອງໄດ້ຜ່ານຂະບວນການກວດສອບເສຍກ່ອນ ຮົງກົງເຄີຍເປັນອານານິຄົມຂອງອັງກິດໃນເມື່ອກ່ອນ ໄດ້ຖືກສົ່ງຄືນໃຫ້ຈີນ ໃນປີ 1997 ໃນຖານະທີ່ເປັນເຂດເຄິ່ງປົກຄອງຕົນເອງຂອງຈີນ ນັ້ນ ພົນລະເມືອງຂອງຮົງກົງ ຍັງຄົງມີ ສິດເສລີພາບຫຼາຍໆຢ່າງ ທີ່ບໍ່ອະນຸຍາດໃຫ້ ຢູ່ຈີນແຜ່ນດິນໃຫຍ່